钦定古今图书集成/明伦汇编/闺媛典/第103卷 > 皇清九 > 管赓韶女
## 钦定古今图书集成/明伦汇编/闺媛典/第103卷 > 皇清九 > 管赓韶女

按《石门县志》：海昌文学管赓韶女，许字。邑人劳之芳，将请期，而之芳死，讣闻，父母秘而未发，女方刺绣，微闻之，即裂绣而恸，请缞麻往哭，父母意犹豫，女披发恸曰：“请立视儿死，以骨往殉。” 乃许之。既至，缞麻就位，擗踊不欲复活。之芳祖母高氏见而爱之甚，引与同卧起。久之，父母念女，迎归加椎结，衣大布，不事铅饰，无何伤痛而绝。